Ølmærket Fullers Golden Pride tilbagekalder et bestemt sortiment, fordi de frygter at der kan være glasskår i flasken.

Den meget specielle øl er kun solgt fem steder i Danmark, nemlig på London Pub, Aalborg, Den Gl. biograf, Kjellerup, Skjold Burne, Skagen, Barley Wine, København, Byolden, Roskilde - og så i en række gavepakker her op til jul. Importøren mangler at finde 6 flasker af øllen på billedet. Det er ølimportøren One Pint i Hobro der tilbagekalder flasken på vegne af den engelske producent. Frygten for glassplinterne kommer, fordi den ene af de 16 støbeforme, som flaskerne laves i har været defekt. Hvis man har en flaske, eller er i tvivl så kan man kontakte fødevarestyrelsen eller One Pint i Hobro.